**ПРИЛОЖЕНИЕ**

**за проверка на изменение на договор за обществена поръчка**

**Цел:** да се установи дали изменението на договора е законосъобразно.

|  |  |  |
| --- | --- | --- |
| **1** | **Сключен договор /номер, дата, изпълнител, предмет, стойност без ДДС)** |  |
| **2** | **Проект:** |  |
| **3** | **Възложител:** |  |
| **4** | **Номер и дата на направеното изменение:** |  |
| **5** | **Актове на АОП по чл. 229, ал. 1, т. 2, б. „е“ от ЗОП:** |  |

**УКАЗАНИЯ:**

**I. ЗА ПРОВЕРЯВАЩИЯ ЕКСПЕРТ**

**1. Минимум следните документи са предмет на проверка:**

За осъществяване на последващ контрол на изменение на договор за обществена поръчка бенефициентът представя: сключеното допълнително споразумение към договора и копие от документите, обосноваващи изменението на договора.

**2. Задължително се дава отговор в колона „Да/Не/НП".**

**3.** Колона„Коментари/Референции”задължително се попълва само в случай, че отговорът на въпроса в предходната колона показва **УСТАНОВЕНО НАРУШЕНИЕ /“нарушение“ е отклонение от приложимата норма/** като номерът на референцията се отбелязва в края на съответния ред и се описва под същия номер в полето „Коментари/Референции“ в края на листа за проверка, както следва:

а) Цитира се **приложимата правна норма** (съкратено винаги, когато е възможно) - тя представлява критерия/изискването, спрямо което оценяваме фактите.

б) **Установените относими факти** - тене съответстват на а) и затова представляват **отклонение.**

**-** експертътгиизлага пълно, кратко, точно и ясно,като взима предвид конкретните указания към съответния въпрос за проверка.

- експертът прави референция към съответния документ, където са установените фактите; референцията следва да е достатъчно детайлна и конкретна, за да позволява бърз преглед на установените факти.

ВНИМАНИЕ! Отклонение има **само** при несъответствие между установените факти и приложимата норма/критерий за допустимост/за оценка; за отклонението се събират достатъчни, относими и надеждни доказателства, които се прилагат и към които се реферира.

в) В случай, че при следващ въпрос за проверка експертът установи, че вече са описани като отклонение факти по предходен въпрос **представляват отклонение и по този въпрос за проверка**, експертът цитира съкратено приложимата норма, но не описва, а експертът препраща към съответния номер на въпрос по-горе в Приложението, където вече са посочени.

г) **Ефект на отклонението** – квалифициране на нарушението като СЪЩЕСТВЕНО или НЕСЪЩЕСТВЕНО: като взема предвид всички относими факти и обстоятелства по проверката и Насоките, респективно Наредба за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на Закона за управление на средствата от Европейските структурни и инвестиционни фондове[[1]](#footnote-1), експертът обосновава установеното отклонение има ли финансово влияние или не.

**Следва да се има предвид че *съществено нарушение* е нарушение на законодателството, което би могло да доведе до налагане на финансова корекция по смисъла на ПМС 57 от 2017 г.,**

В случай на преценка за наличие на финансово влияние, експертът предлага съответен размер на финансова корекция по Насоките / Наредбата.

**4.** В случай, че отговорът на въпроса в предходната колона показва **УСТАНОВЕНО ОТКЛОНЕНИЕ,** в колона „Коментари/Референции” се отбелязва, че е съставена констатация в част „Заключение“ на приложението

|  |  |  |  |
| --- | --- | --- | --- |
| № | **Въпрос** | Да/Не/НП | КОМЕНТАР/РЕФЕРЕНЦИЯ |
| **ИЗМЕНЕНИЕ НА ДОГОВОР** | | | |
| 1. | **Направеното изменение, дали е в условията на действащ договор?**  **Насочващи източници на информация:** прегледайте сключения договор за обществена поръчка и датата на която е сключен анекса/допълнителното споразумение.  Проверете дали има подписани преди този други анекси.  Анализирайте продължителността на сключения договор, съгласно оферирания от изпълнителя срок.  Ако има спиране изпълнението на договора, поради подписване на акт обр. 10 и др., анализирайте периода, през който е спряло изпълнението на договора, като се има предвид, че Акт Обр. №10 е документ, който удостоверява временно спиране изпълнението на строителството (респективно договора за строителство), което означава, че за периода между началната дата на временното спиране и началната дата на възобновяване СМР с Акт Обр. 11 строителни дейности не се изпълняват и респективно не тече срока на изпълнението на договорите за СМР. В посочените хипотези следва да се анализира, дали е спряна работата на целия обект или на част от него, като в последния случай да се анализира дали това е пречка за извършване на СМР с останалата част на обекта |  |  |
| 2. | **Изменението на договора може ли да се счита за съществено, съгласно чл. 116, ал. 5 от ЗОП, когато е налице едно от следните условия:**  **1. изменението въвежда условия, които, ако са били част от процедурата за възлагане на обществена поръчка, биха привлекли към участие допълнителни участници или кандидати, биха позволили допускането на други участници или кандидати, различни от първоначално избраните, или биха довели до приемане на оферта, различна от първоначално приетата;**  **2. изменението променя икономическия баланс на договора за поръчка или рамковото споразумение в полза на изпълнителя по начин, който не е бил предвиден в първоначалния договор за поръчка или рамково споразумение;**  **3. изменението засяга предмета или обема на договора за обществена поръчка или рамковото споразумение;**  **4. изпълнителят е заменен с нов извън случаите на ал. 1, т. 4, 5 или 6?**  **Насочващи източници на информация:** прегледайте Наредба за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на Закона за управление на средствата от европейските структурни и инвестиционни фондове (Наредбата), приета с ПМС № 57 от 28.03.2017 г**.**  Анализирайте Наредбата, където при посочване на нередности по т.23 е упоменато, че за да е налице нарушение налагащо финансова корекция, следва да има  *Незаконосъобразни изменения на договора за обществена поръчка*, когато:  ***а)*** *има промени в договора (включително намаляване на обхвата на договора), които не са в съответствие с чл. 116, ал. 1 от ЗОП;*  Анализирайте *изключенията* (ако е приложимо), които са валидни до редакцията на Наредбата в ДВ, бр.59 от 12.07.2024 г., където: *промени в елементите на договора няма да се считат за нередности (следователно не се налага финансова корекция), когато са изпълнени следните условия:*  *- стойността на изменението е под праговете, определени в чл. 20, ал. 1 от ЗОП, и е до 10 на сто от първоначалната стойност на договора - за поръчки за услуги и доставки, и до 15 на сто от първоначалната стойност на договора - за поръчки на строителство,*  *и*  *- промяната не засяга цялостния характер на поръчката или рамковото споразумение.*  Съществена промяна на елементите на договора (като цената, естеството на строителството, срока на изпълнение, условията на плащане, използваните материали) е налице, когато промяната прави изпълнения договор съществено различен по характер от първоначално сключения. Във всеки случай изменението ще се счита за съществено, когато са изпълнени едно или повече от условията по чл. 116, ал. 5 от ЗОП.  ***б)*** *всяко увеличение на цената, извършено в нарушение на чл. 116, ал. 2 от ЗОП.* |  |  |
| 3. | **Възможността за направеното изменение, била ли е предвидена в документацията за участие и в договора за ОП, и води ли до промяна на предмета на договора, съгл. чл. 116, ал. 1, т. 1 и т. 3?**  **Насочващи източници на информация:** прегледайте документацията за участие, договора и приложенията към него, касаещи неговото изпълнение.  Проверете възможността за замяна предвидена ли е в документацията за обществената поръчка и в договора чрез ясни, точни и недвусмислени клаузи, касаещи възникването на конкретни условия.  Проверете дали обхватът и естеството на направеното изменение, както и условията, при които е използвано, не води до промяна в предмета на поръчката или на рамковото споразумение.  Проверете, дали съгласно направеното изменение, са обхванати всички дейности предвидени за изпълнение, съгласно техническата спецификация на документацията за участие в обществената поръчка. |  |  |
| 4. | **Налице ли са непредвидени обстоятелства, поради които е възникнала необходимост от извършване на допълнителни доставки, услуги или строителство, които не са включени в първоначалната обществена поръчка, съгласно чл. 116, ал. 1, т. 2, б „а“ и б „б“?**  **Насочващи източници на информация:** прегледайте договора и приложенията към него, касаещи неговото изпълнение, както и всички доказателства и документи предоставени от бенефициента, обуславящи сключването на анекса/допълнителното споразумение.  Анализирайте становището на АОП за законосъобразност.  Анализирайте всички доказателства за непредвидени обстоятелства.  Анализирайте, дали посочените непредвидени обстоятелства са възникнали след сключване на договора, не са възникнали в резултат на действие или бездействие на страните по договора, последните не са могли да бъдат предвидени при полагане на дължимата грижа и правят невъзможно изпълнението при договорените условия.  Анализирайте, дали посочените непредвидени обстоятелства, се дължат се на трети страни по договора.  Проверете доказателствата в подкрепа на обстоятелствата, изложени в искането на бенефициента.  **1. В случай, че има промяна в стойността на договора, същата надхвърля ли 50% от стойността на договора или рамковото споразумение?**  Анализирайте всички изменения с оглед чл. 116, ал. 2.  **2. Налице ли е становище на АОП?**  Проверете, спазени ли са изискванията на чл. 138 от Правилник за прилагане на ЗОП. |  |  |
| 5. | **Налице ли е изменение на договора, съгласно чл. 116, ал. 1, т. 3 от ЗОП?**  **Насочващи източници на информация: прегледайте договора и приложенията към него, касаещи неговото изпълнение, както и всички доказателства и документи предоставени от бенефициента, обуславящи сключването на анекса/допълнителното споразумение.**  Проверете доказателствата в подкрепа на обстоятелствата, които не са могли да бъдат предвидени от бенефициента при полагане на дължимата грижа и са довели до необходимост от изменение.  **1. В случай, че има промяна в стойността на договора, същата надхвърля ли 50% от стойността на основния договор или рамковото споразумение?**  Анализирайте всички изменения с оглед чл. 116, ал. 2.  **2. Наличие ли е промяна на предмета на договора?**  Проверете дали обхватът и естеството на направеното изменение, както и условията, при които е използвано, не води до промяна в предмета на поръчката или на рамковото споразумение.  Проверете, дали съгласно направеното изменение, са обхванати всички дейности предвидени за изпълнение, съгласно техническата спецификация на документацията за участие в обществената поръчка. |  |  |
| 6. | **Налице ли е промяна на изпълнителя на основание чл. 116, ал. 1. т. 4 от ЗОП?**  **Насочващи източници на информация:** прегледайте документацията за обществената поръчка и договора.  Анализирайте предвидена ли е възможност за замяна на изпълнителя с нов изпълнител чрез ясни, точни и недвусмислени клаузи, касаещи възникването на конкретни условия? |  |  |
| 7. | **Налице ли е промяна на изпълнителя на основание чл. 116, ал. 1. т. 5 от ЗОП?**  **1. Налице ли е промяна на изпълнителя на основание чл. 116, ал. 1, т. 5, б „а“ от ЗОП?**  Анализирайте основанието за изменение на договора, по отношение невъзможността от изпълнение на договора със първоначалния изпълнител.  **2. Налице ли е промяна на изпълнителя на основание чл. 116, ал. 1, т. 5, б „б“ от ЗОП?**  **Проверете за наличие на правоприемство, в резултат от преобразуване на първоначалния изпълнител, чрез вливане, сливане, разделяне или отделяне, или чрез промяна на правната му форма, включително в случаите, когато той е в ликвидация или в открито производство по несъстоятелност съгласно Търговския закон.**  **2.1. Налице ли са основания за отстраняване на новия изпълнител от процедурата, или не покриване на критериите за подбор?**  **Насочващи източници на информация:** прегледайте документацията за участие, дадените разяснения и обявлението.  Проверете дали е налице някое от следните обстоятелства:  1. обявен е в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на [чл. 740 от Търговския закон](http://web.apis.bg/p.php?i=301352#p7635795), или е преустановил дейността си, а в случай че кандидатът или участникът е чуждестранно лице – се намира в подобно положение, произтичащо от сходна процедура, съгласно законодателството на държавата, в която е установен;  2. лишен е от правото да упражнява определена професия или дейност съгласно законодателството на държавата, в която е извършено деянието;  3. сключил е споразумение с други лица с цел нарушаване на конкуренцията, когато нарушението е установено с акт на компетентен орган;  4. доказано е, че е виновен за неизпълнение на договор за обществена поръчка или на договор за концесия за строителство или за услуга, довело до предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;  Анализирайте критериите за подбор и документите за доказването им. Прегледайте обявлението за обществената поръчка в частта относно условията за участие (т. ІІІ.2.1., т. ІІІ.2.2., т. ІІІ.2.3.), както и документацията за участие в цялост. Изисквания към годността на участниците и документи за доказването им е най-вероятно да са формулирани в следните части на документацията за участие - относно изискванията към годността на участниците, указанията за подготовка на офертите. Тъй като в практиката се срещат случаи, в които тези изисквания се изброяват във всички части на документацията за участие (несистематично), е необходимо да се анализира същата задълбочено в цялост, включително и в нейните приложения.  **2.2. Има ли други съществени изменения на договора, освен смяна на изпълнителя?** |  |  |
| 8. | **Налице ли е промяна на изпълнителя на основание чл. 116, ал. 1, т. 6 от ЗОП?**  **Налице ли са условията по т. 4 или т. 5 по отношение на участник в обединението изпълнител, което не е юридическо лице?** |  |  |

| **Заключение относно вероятност за налагане на финансови корекции** | |
| --- | --- |
| Предвид констатациите в настоящия контролен лист, при изменение на договор за обществена поръчка, са установени нарушения, които водят до съмнение за извършена нередност и до вероятност за налагане на финансови корекции, съгласно Наредба за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на Закона за управление на средствата от Европейските структурни и инвестиционни фондове (Наредбата), приета с ПМС № 57 от 28 март 2017 г*., респ. Насоките за определянето на финансовите корекции, които трябва да се прилагат спрямо разходите, съфинансирани от Структурните фондове и Кохезионния фонд при неспазване на правилата относно обществените поръчки (COCOF)****.*** | Експерт |

| **Заключение\* относно законосъобразността на изменение на договор за обществена поръчка:**  ***………………………………………………………………………………………………………..***  *\*Експертът, следва да направи заключение относно законосъобразността на изменение на договор за обществена поръчка, напр.:-*  *ИЛИ*  *Установих - броя нарушения, които нямат финансов ефект – Референция № - по-горе. И/ИЛИ*  *Установих – броя нарушения, които имат финансов ефект – Референция № - по-горе* |
| --- |
| **Проверката е извършена в периода от ………………. г. до …………….. г.** |
| **Извършили проверката:**  **Експерт: …………………………………………………….**  **/име и фамилия, длъжност /** |

1. Насоки за определяне на финансови корекции, които се правят върху разходи, финансирани от Общността, при несъответствие с правилата за възлагане на обществени поръчки, приети с решение на Европейската комисия от 14.05.2019 и Наредба за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на Закона за управление на средствата от Европейските структурни и инвестиционни фондове, приета с Постановление №57 на МС от 2017 г., обн. ДВ бр.27 от 2017 г. [↑](#footnote-ref-1)